मध्यप्रदेश की पातालकोट घाटी में गोंड और भारिया जनजाति के वनवासी सैकड़ों सालों से सतपुड़ा के घने और प्राकृतिक जंगलों के बीच निवास कर रहे हैं। वनों के करीब रहकर इन आदिवासियों ने वनसंपदा को ही अपनी हर मूलभूत आवश्यकताओं के लिए सर्वोपरी रखा है। वनों और वन्य जीवों के साथ इन आदिवासियों का सामंजस्य देखते ही बनता है। इन वनवासियों ने पीढ़ी-दर-पीढ़ी चले आ रहे पारंपरिक हर्बल ज्ञान को बखूबी सीखा है, निभाया है और अपनी रोजमर्रा की जिंदगी में इस ज्ञान का बेजा इस्तेमाल भी किया है। इन वनवासी हर्बल जानकारों के द्वारा उपयोग में लायी जाने वाली वनस्पतियों की जानकारी बाहरी दुनिया (शहरी, अर्ध शहरी और ग्रामीण क्षेत्रों) के लोगों को जरा भी नही है। पातालकोट घाटी को जड़ी-बूटियों का खजाना कहा जाए तो अतिश्योक्ति नहीं होगी। यहां बसे आदिवासी हर्बल जानकार अनेक रोगों को बड़ी सफलता से हर्बल ज्ञान की मदद से सटीकता के साथ ठीक कर देते हैं।